ประกาศนายทะเบียนกองทุนสำรองเลี้ยงชีพ ที่ 1/2551 เรื่อง หลักเกณฑ์และวิธีการโอนทรัพย์สินของลูกจ้างจากกองทุนเดิมหรือกองทุนบำเหน็จบำนาญข้าราชการเข้ากองทุน

ประกาศนายทะเบียนกองทุนสำรองเลี้ยงชีพ
ประกาศนายทะเบียนกองทุนสำรองเลี้ยงชีพ
ที่
๑/๒๕๕๑
เรื่อง
หลักเกณฑ์และวิธีการโอนทรัพย์สินของลูกจ้างจากกองทุนเดิม
หรือกองทุนบำเหน็จบำนาญข้าราชการเข้ากองทุน[๑]
 

อาศัยอำนาจตามความในมาตรา ๗/๑ (๖)
แห่งพระราชบัญญัติกองทุนสำรองเลี้ยงชีพ พ.ศ. ๒๕๓๐ ซึ่งแก้ไขเพิ่มเติมโดยพระราชบัญญัติกองทุนสำรองเลี้ยงชีพ
(ฉบับที่ ๓) พ.ศ. ๒๕๕๐ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งตามมาตรา ๒๙ ประกอบมาตรา ๓๓ มาตรา ๓๔ มาตรา ๔๑ และมาตรา ๔๓
ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
นายทะเบียนกองทุนสำรองเลี้ยงชีพออกข้อกำหนดไว้ ดังต่อไปนี้

ข้อ ๑ ในกรณีที่ลูกจ้างประสงค์จะโอนทรัพย์สินจากกองทุนเดิมหรือกองทุนบำเหน็จบำนาญข้าราชการเข้ากองทุนที่ตนเป็นสมาชิกอยู่
ให้ผู้จัดการกองทุนดำเนินการดังต่อไปนี้
(๑) ตรวจสอบเอกสารหลักฐานที่เกี่ยวกับการแสดงเจตนาของลูกจ้างที่เป็นสมาชิกของกองทุนในการขอโอนทรัพย์สินเข้ากองทุน
และการโอนทรัพย์สินจากกองทุนเดิมหรือกองทุนบำเหน็จบำนาญข้าราชการไปยังกองทุน และ
(๒)
ดำเนินการคำนวณจำนวนหน่วยให้แก่ลูกจ้างที่เป็นสมาชิกเมื่อมีการโอนทรัพย์สินเข้ากองทุนแล้ว
ทั้งนี้
ตามประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยหลักเกณฑ์
เงื่อนไข และวิธีการจัดการกองทุน

ข้อ ๒ ประกาศนี้ให้ใช้บังคับตั้งแต่วันที่ ๑๕
กุมภาพันธ์ พ.ศ. ๒๕๕๑ เป็นต้นไป


ประกาศ
ณ วันที่ ๔ กุมภาพันธ์ พ.ศ. ๒๕๕๑
ธีระชัย
ภูวนาถนรานุบาล
เลขาธิการ
สำนักงานคณะกรรมการกำกับหลักทรัพย์และตลาดหลักทรัพย์
ในฐานะนายทะเบียนกองทุนสำรองเลี้ยงชีพ
หมายเหตุ
:- เหตุผลของการออกประกาศฉบับนี้ คือ
เพื่อกำหนดหลักเกณฑ์และวิธีการรับโอนเงินของสมาชิกจากกองทุนสำรองเลี้ยงชีพเดิมหรือกองทุนบำเหน็จบำนาญข้าราชการ
แล้วแต่กรณี เข้าเป็นทรัพย์สินของกองทุนสำรองเลี้ยงชีพที่ได้เข้าเป็นสมาชิกใหม่
อันทำให้การออมในระบบมีความต่อเนื่องกัน จึงมีความจำเป็นต้องออกประกาศฉบับนี้



















วัชศักดิ์/ผู้จัดทำ
๑
เมษายน ๒๕๕๑

[๑] ราชกิจจานุเบกษา
เล่ม ๑๒๕/ตอนพิเศษ ๖๒ ง/หน้า ๖๘/๒๗ มีนาคม ๒๕๕๑